
הכנסת


[bookmark: Heb_Date]כ"ד בטבת התשע"ז
[bookmark: Eng_Date]22 בינואר, 2017 
[bookmark: AGN_Num]5874 

לכבוד

[bookmark: AGN_Yor_Name]יו"ר הכנסת, ח"כ יולי יואל אדלשטיין

[bookmark: AGN_Yor_Gender]אדוני היושב ראש,


[bookmark: AGN_Type]אבקש להעלות על סדר יומה של הכנסת הצעה דיון מהיר בנושא:
[bookmark: AGN_Subject]מתחם בזן המזהם הולך לגדול בעקבות תכנית קרקעות הצפון


דברי הסבר:
[bookmark: AGN_Description]במסגרת תכנית "קרקעות הצפון" יפונו חוות מיכלי דלק ישנות הנמצאות במרחק של 50 מטר מאוזרים מיושבים באזור מפרץ חיפה (חוף השמן, טבעון, קריית חיים), וירוכזו ב"קרקעות הצפון" – מתחם של 1170 דונם מזרחית לבתי הזיקוק, כלומר, במרחק של 500 עד 800 מטר מאזורים מיושבים כמו קריית אתא, נשר, נווה שאנן, טבעון והסביבה.

לכאורה, התוכנית להעברת חוות הדלק למרחק רב יותר מאזורים בנויים הוא נכון. עם זאת, העברה לאזור מתחם בתי הזיקוק (מתחם בזן) רק תגדיל את הזיהום המצרפי, כלומר –את סך-כל זיהום האוויר שנפלט ממתחם בתי הזיקוק, בתוך המתחם. משמעות ההעברה היא כי אנו מעבירים למעשה את חוות הדלק למתחם שהוא המתחם המזהם ביותר במדינה כבר שנים רבות 
וכעת, אנו מבקשים להעביר אליו עוד חומרים אשר פולטים זיהום אוויר לא ממוקד שרק יגדילו את את נפח הזיהום האוויר באזור המתחם ויצרו לחץ של זיהום אויר כבד. 
בכך אנו מגדילים גם את הסיכונים הנוספים הנובעים מקיומו של מתחם בתי זיקוק בקרבת בתי מגורים,דוגמת הסיכון הבטחוני והבריאותי לכלל תושבי האזור.

ישנה חובה לבחון האם ניתן להעביר את חוות הדלק לאזורים אחרים במדינה, או האם ניתן כלל לוותר על חוות הדלק ולהתחיל להסתמך על אנרגיה ירוקה. 
בכל מקרה יש לגבש תוכנית חדשה המצמצמת את מערך התעשייה המזהמת במתחם. 

על רקע האמור, יש לקיים דיון מהיר בנושא בוועדת הפנים והגנת הסביבה.





בכבוד רב,
[bookmark: PM_Gender][bookmark: PM_Name]חבר הכנסת חיים ילין

